14-jarige ook vas vir bejaarde se moordArgieffoto ŉ 14-jarige seun is Dinsdag in hegtenis geneem in verband met die moord op Elleanor Dorfling (82), ŉ inwoner van Allanridge in die Vrystaat. Dorfling is verlede Donderdag dood aangetref in haar huis. Sy was in ŉ bad vol water en haar hande was met ŉ das vasgebind. Daar was bloedvlekke op die muur en bloed in haar mond. ŉ 20-jarige verdagte van Nyakallong is dieselfde dag in hegtenis geneem nadat Dorfling se motorsleutels en rybewys in sy besit gevind is. Die 14-jarige is ook van Nyakallong en is in Kutloanong naby Odendaalsrus in hegtenis geneem. Die seun moet binnekort in die landdroshof in Odendaalsrus verskyn. Lees ook: Man met vermoorde bejaarde se besittings betrap Bejaarde in die Vrystaat vermoor